《寄畅园》
明代·施策

入径萧萧万竹丛，回廊婉转逼禅宫。岩间翠霭当楼合，池上清流隔涧通。

桂发天香侵席畔，花明秋色满庭中。玄栖处处供幽赏，暝入烟萝兴未穷。

作者简介：常州府无锡人，字懋扬，号励庵。隆庆五年进士。授礼部主事，累迁尚宝卿，以太仆寺卿乞归，结茅大池山中，日事吟诗，历三十年卒。有《崇正文选》、《唐诗类选》、《励庵诗集》。